BornholmerFærgen

**BornholmerFærgen**, tidligere **Bornholmstrafikken**, er det nåværende navn på det gjennom tidene mer eller mindre statseide rederi som driver den primære fergetrafikk mellom Bornholm og det øvrige Danmark samt flere ruter til nabolandene. Alle ruter går i dag ut fra Rønne.

Selskapet het opprinnelig **Dampskibsselskabet af 1866** og ble av mange bornholmere kalt «66-bådene». Selskapet skiftet i 1973 navn til Bornholmstrafikken, hvor skipsopptegnelser dette året angir handel fra 66-båtene via Danske Statsbaner til Bornholmstrafikken. I 2010 skiftet selskapet navn til det nåværende.

Selskapet har forpliktelser til å besegle øya daglig, og får i til gjengjeld tilskudd til å opprettholde minst en rute til det øvrige Danmark, tidligere gikk denne ruta til København, men kombinasjonen av havnepriser og godstransportørers krav har gjort at ruten i dag går til Køge.

Rederiet har helårig rute til Ystad i Sverige, hvorfra det er forbindelse til tog (IC Bornholm) og buss (Bornholmerbussen) direkte til Københavns Hovedbanegård, og i perioder er det rute til Sassnitz på Rügen i Tyskland.

Senest har rederiet i samarbeide med Danmarks nest største rederi Clipper Group A/S startet aksjeselskapet Nordic Ferry Services, som de hver eier 50 prosent av. Den første kontrakt omhandler betjening av Samsø med en nybygget ferge som skal seile mellom Hou og Sælvig.
  Dermed er Bornholmstrafikken i gang med å utvide markedet til ikke kun å dekke Bornholms-relaterte oppgaver.

## Rederiets historie
Etter at man fra 1857 hadde beseilet Rønne-København med den dårlig egnede hjuldamper *Mercur* (med kjælenavnet *Varpelars* fordi den ofte skulle "varpes" inn i havnen liksom seilskip i stille vær), ble en gruppe av Bornholms fremtredende menn enige om at det måtte etableres et rederi med et egnet dampskip til å betjene ruten, etterhvert som borgere og forretningsdrivende ble mer og mer avhengige av kontakt til resten af Danmark. Derfor rykket man i *Bornholms Avis* den 14. november 1865 inn et opprop for å skaffe startkapital (aksjer) på 60&nbsp;000 riksdaler. Skipet skulle seile 60 turer i løpet av 9 måneder og legges opp om vinteren.

Den 14. februar 1866 avholdt man konstituerende generalforsamling på Rønne rådhus, og heretter la selskapet inn ordre på et skip hos Burmeister og Wain. 1. november samme år var skipet klart, og jomfruturen til Bornholm den 3. november forløp uten problemer tross kraftig storm.

Ved århundreskiftet hadde rederiet fire skip som betjente ruten, og med det antall og den med våre dagers øyne begrensede fraktmengde kunne det også om sommeren bli et skip til overs til lystturer til Sverige, Christiansø, Stockholm, Oslo eller sågar London, hvilket ifølge kildene dog kun er skjedd en enkelt gang.

Til tross for de fire skip og den – dengang – sterkt økende passasjertrafikk, var det ikke flere personer med om gangen, enn til at passasjerlisten ble trykket i avisen.

I 1881, og i enda større grad i 1888, var det problemer om vinteren, hvor skipene lå stille i mange uker, og når de endelig seilet, skjedde det fra iskant til iskant, hvorfra man trakk redningsbåtene over isen inn til land hvor man hentet de mest livsnødvendige forsyninger samt kull til kjelene. Blant annet satte skipet *Heimdal* seg fast i isen ved Ystad den 16. mars 1888, og ingen fra Bornholm visste hvor det ble av skipet før det plutselig dukket opp utenfor Rønne den 2. april. Det hadde ikke vært andre seilende i nærheten, som kunne bringe meldinger til øyboerne.

I starten av 1900-tallet steg gods- og passasjermengdene så mye, at kullfyrte dampskip ikke lenger kunne tilfredsstille behovet. Rederiet holdt tritt med den generelle utvikling, både med dieseldrevne skip, radar, radio og meget annen mekanikk og teknikk, og de nyere dieseldrevne skip ble bygget med skrog som minnet om isbryternes, så de bedre kunne beseile farvannet om vinteren.

## Rederiets ferger

Rederiet har siden starten hatt flere ferger som var navngitt etter steder, og siden 1950-tallet har mange vært oppkalt etter bornholmske personer eller stedsnavn.

Ikke alle ferger er med i dag (17-06-06):

***Skandia** (Levert: 1. november 1866, solgt: til Sverige omkring 1899) Skruedamskip til passasjerer og gods. Rederiets første skip, bygget på B&W, bestilt i februar samme år. 60 hestekrefter og 35 køyeplasser.
***Heimdal** (Levert: 1873, solgt:) Skruedampskip til passasjerer og gods. Bygget på B&W, pris knapt 100.000 riksdaler.
***Hjalmar** (Levert: Solgt:)
***Thor** (Levert: Solgt:)
***Bornholm** (Levert: 7. august 1899 Solgt:) Skruedampskip. Bygget på B&W, 90 køyeplasser. Pris 317.000 kr. Senere omdøpt til **Østersøen**, ennå i drift i 1952, primært til turistfart.
***Frem** (Levert: Solgt:)
***Hammershus** (Levert 1936: Solgt: 1964) Muligens søsterskip til første Rotna. 4. august 1940 beskadiget i Øresund hvor den påseilet en mine. Etterpå reparert. I 1944 beslaglagt av tyske tropper og omdøpt til **Buea**. I 1946 tilbakelevert til selskapet etter i ca. et år at ha vært brukt av de allierte styrker, der hadde funnet skipet i Flensborg Fjord. I 1964 solgt til orlogsverftet i København, som ombygget fergen til moderskip for ubåter og omdøpte skipet til **Henrik Gerner** med natonummer A 542. Utrangert i 1975 og solgt til opphugning i Odense.
***M/F Rotna** (Kjøpt:1940 Solgt:1969) Kapasitet 900-1&nbsp;100 passasjerer alt etter kilde. 231 køyer. 20-25 bilplasser. Lengde 81,89 m, bredde 12,91 m dypgang 4,3 m, 1836 Bruttoregistertonn (BRT), 1112 Nettoregistertonn (NRT), 530 tonn dødvekt (TDW). Hovedmaskin: 1 stk. 7-sylindret B&W 2SA (500*900) 750-WF-90. 3&nbsp;000 HK, toppfart 15 knop. Bygget i 1940 på B&W, innsatt 20. mai 1940 mellom København og Rønne. Opplagt i Rønne mellom 1940 og 1945 p.g.a. annen verdenskrig. Svært beskadiget 7. mai 1945 som følge av russiske luftangrep. Reparert på B&W. Heretter igjen innsatt på samme rute. I 1964 omdøpt til **Hammershus**, men i 1965 endres navnet tilbake til Rotna. I 1969 solgt til Eckhardt og Co., Hamburg, Brd. I 1970 videresolgt til Barcelona til flytende hotell hos hotellkonsernet *Villa Nova*. Maskineriet uttatt på forhånd. 28. mars totalforlist under buksering.
***Kongedybet** (Levert: 1952 Solgt: 3. oktober 1978) Bygget på B&W. Kapasitet: 1&nbsp;400 passasjerer og 24 personbiler. Motor: 7 sylindret B&W 50-VTF-110. Lengde: 85,94 m, Bredde: 13,25 m, dypgang 4,3 m. 2&nbsp;314 BRT, 1&nbsp;386 NRT, 565 TDW. Hastighet 15,25 knop. Solgt til Guangdong Province, Hong Kong & Macau Navigation Co. i Guangzhou, Kina, hvor den seilet under navnene **Bao Feng** og **Ding Hu** før den i 1996 ble opphugget i Hongkong.
***Østersøen** (Levert: 1954 Utchartret: 1962-1973 Solgt: 1973) Skrog bygget på Svendborg Værft, utrustning fra B&W. Kapasitet: 500 passasjerer og 24 personbiler, utvidet i 1960 med 7 meter, herefter 700 pass. og 50 biler. 2&nbsp;000 HK (1472 KW). Beseilet blant annet ruten Allinge-Simrishamn. Utchartret til Skagen-Göteborg-ruten fra 1962 til 1973, hvor skipet ble solgt til Raselco Shipping Co Ltd, Nikosia, Kypros, hvor skipet seilet rutefart til 1993. Heretter solgt til Phetouris Shipping Co, Limassol, Kypros, som har brukt skipet som pilegrimsskip på Rødehavet innen det i 1996 ble opphugget i Brindisi, Italia.
***Bornholm** (Levert:1961 Solgt: desember 1980) Bygget på B&W. Kapasitet: 1.500. Dog opp til 1.800 i innenriks dagfart. Uvísst om dette tall er før eller etter ombygninger i 1965 og 1969. 80 personbiler (Etter 1969). Motor: B&W 850-VTBF-110 med 4600 HK. Lengde: 98 m, bredde: 15,7 m, dypgang: 4,6 m. fart: 16,5 knob. Primært København-Rønne-ruten i sesongen, men utenfor sesong brukt som krysstoktskip til blant annet London, Brussel, Jersey, Leningrad, Kanariøyene m.v. samt utchartret til forskjellige atypiske engangsoppgaver. Opplagt i Københavns Frihavn 27. desember 1978 etter innsettelsen av M/F Povl Anker. Solgt i 1980 til det kinesiske statsrederi Cosco under navnet **Min Zhu** (kinesisk for *demokrati*). Solgt i 1987 til Zhuo Shan Island Shipping Company og omdøpt til **Pu Tou Shan**. Opphugget i Kina 2001 hos Chang Shun Shipping Demolition Company, Zhangjiagang, Kina.
***Bornholmerpilen** (Levert: 1963 Solgt: september 1971) Bygget hos Joc. L. Meyer Papenburg-Ems. Kapasitet: 900 passasjerer og 74 personbiler. Ombygget i 1970 til å kunne ta med to rekker lastebiler på vogndekket. Motor: 2 stk 8-sylindrede Deutz RBV 8M 358 på i alt 4400 HK. Lengde: 80,8 m, bredde: 14,14 m, dypgang: 4,10 m. 1999,89 BRT, 797,08 NRT, 533 TDW. Fart: 17 knop. Solgt i 1971 til Jadranska Linijska Providba i Rijeka, Jugoslavia og omdøpt til **Ilirija** med rutefart Rijeka-Dubrovnik. I 1991 solgt til Javno Poduzere Jadrolinija P.O i Rijeka, Kroatia med samme rute og navn. I 1997 solgt til Karden Line i Istanbul i Tyrkia med navnet **Kargem** til rutefart mellom Trabzon og Ukraine. 31. mai 1998 til 2000 på verft etter kollisjon med bulkcarrier *Bunga Orkid Tiga*, og deretter solgt til Kardem Lines (Fergun Denizcilik) i Girne i Tyrkia til rutefart mellom Tyrkia og Nord-Kypros. Samme år ble hun omdøpt til **Avraysa II** og innsatt i rute mellom Trabzon og Sotchi. I 2006 solgt til tyrkiske opphuggere, derunder navnet **Avraysa** seilte skipet til Aliaga i Tyrkia, hvor det i august 2006 ankom til opphugging.
***M/F Hammershus** (Leveret: 1965 Solgt: april 1993) Oppkalt etter borgen Hammershus på Nordbornholm. Bygget hos Jos. L. Meyer i Papenburg i Vest-Tyskland. Kapasitet 1000 passasjerer og 78 personbiler. Motor: 2 stk. Deutz diesel på i alt 8000 HK. Lengde: 86,9 m, bredde: 16,04 m, dypgang: 4,2 m. 3050 BRT, 1555 NRT, 660 TDW. Fart: 17 knop. I 1973 seilet sammen med TT-Line, Vest-Tyskland på Rønne-Travemünde. Opplagt fra forår 1991 til april 1993, dog innsatt to måneder i 1992 på grunn av maskinhavari på fergen Peder Olsen. Solgt i april 1993 til Hellenic Mediterranian Line, Hellas under navnet **Cynthia I** til rutefart Brindisi-Korfu-Igoumenitsa-Patras. Solgt mai 1994 til United Shipping Co. Panama, Kroatia til forskjellige ruter innen opphugning i India i 2005.
***Rotna** (Levert: 1962 Solgt: desember 1978) Kjøpt fra Juelsminde Kalundborg Linien A/S hvor den seilet under navnet **Kalle**. Bygget på Adler Werft GmbH. Bremen, Vest-Tyskland. Kapasitet: 1200 passasjerer og 120 personbiler. Motor: 4 stk. 9 sylindrede MAN 4SA (300x450) på i alt 5240 HK. Lengde 88,1 m, bredde: 16,2 m, dypgang: 4,2 m. 2301 BRT, 1043 NRT, 687 TDW. Fart: 16,5 knop. Solgt desember 1978 til Sea Malta Ltd., Valletta, Malta under navnet **Ghawdex** til rutefart mellom hovedøya Malta og naboøya Gozo. Senere brukt på andre ruter for samme rederi, og i 1995 nedgraderet til godsferge, men dog i spissbelastninger brukt til passasjerfart på ruten Mgarr-Cirkewwa. Utrangert 2000 og gjennom flere handler endt i Aliaga, Tyrkia, til opphugning under navnet **Virgem De Fatima** i 2002.
***M/F Povl Anker** (Levert:Desember 1978) Søsterskip til M/F Jens Kofod. Bygget på Aalborg Værft A/S. Kapasitet: 1500 passasjerer, herav 336 i køyer og ca. 262 personbiler eller 26 vogntog. Skipene var klassifisert i 1978 som *I 3/3 E,Deep Sea Car Ferry ICE II*, som betyr at de må seile i alle farvann og er klasse 2 isbrytende. Motor: 4 Alpha-dieselmotorer på hver 3.118 HK=12.472 HK. Lengde: 121,17 m, bredde: 24,5 m, dypgang: 5,15 m. 12.131 BRT, 4305 NRT, 1600 TDW. Fart: 19-20 knop. Oppkalt etter Povl Hansen Anker, som var sogneprest i Rutsker og Hasle og aktiv i opprøret mot det svenske styre i 1658. Fergen er i oktober 2006 brukt som kulisse til filmen Til døden oss skiller instruert av Paprika Steen.
***M/F Jens Kofoed** (Levert:1979 Solgt:28. april 2005) Som M/F Povl Anker. Seiler pr. 15. februar 2006 på ruten Eckerö – Grisslehamn under navnet **Eckerö** for Rederi Ab Eckerö. Oppkalt etter Jens Pedersen Kofod, som liksom Povl Hansen Anker var aktiv i kampen mot det svenske styre og var svoger til Villum Clausen.
***M/F Peder Olsen** (Chartret fra: 1991 til: 2000) Midlertidig erstatning da M/F Hammershus ble tatt ut av drift og solgt i 1993. Tidligere kjent under navnene **Kattegat II**, **Kalle III**, **The Viking** og **Wasa Prince** innen den kom til Bornholm. Bygget i 1974 hos Schichau-Unterweser AG, Bremerhaven, Vest-Tyskland. Kapasitet: 1500 passasjerer og 370 personbiler. Alternativt 130 personbiler og 46 lastbiler. Motor: 2 stk. MAN diesel type: V6V 40/54 på i alt 13.400 HK. Første bornholmerferge med 3 bildekk, men til gjengjeld ingen køyeplasser, hvilket gjorde den hatet blant reisende med natt-ruten til København. Etter Bornholmstrafikkens bruk solgt til Fion SpA., Napoli, Italia og omdøpt til **Moby Lally**. Hos Bornholmstrafikken oppkalt etter Peder Olsen, som også var aktiv i opprøret mot svenskene.
***H/F Villum Clausen** (Levert:2000) Hurtigferge (katamaran) Kapasitet ca. 215 personbiler og 1055 passasjerer, krav om sitteplasser til alle. Toppfart 48 knop / 89&nbsp;km i timen. Opptatt i Guinness verdensrekord i toppfart og lengst på 24 timer ved seilasen fra verftet Austal Ships i Australia til Danmark. Villum Clausen var svoger til Jens Pedersen Kofod, og det var Villum Clausen som skjøt den svenske kommandant Johan Printzensköld da denne forsøkte å unnslippe arrestasjon.
***M/F Hammerodde** (Levert april 2005) bygget på Merwede-verftet i Nederland og identisk med M/F Dueodde. Kapasitet 1235 m bildekk, 400 passasjerer, 108 køyer i 60 kahytter. Klassifisering: 100A1 RORO Passenger Ship LMC, UMS. Hammerodde er Bornholms nordligste spiss.
***[[M/F Dueodde]]** (Levert april 2005) Identisk med M/S Hammerodde over. Dueodde er Bornholms sydligste spiss, blant annet kjent for den fine hvite sand, som har vært populært i timeglass
***[[H/F Leonora Christina]]** (Levert mai 2011) Hurtigferge (katamaran). *Klasse:* + 1A1 HSLC, R2, Passenger Car Ferry A, EO. – 4 x MAN 20V28/33D 9,100 –  *Kapasitet* ca. 1400 passasjerer og 357 personbiler. *Toppfart* 40 knop. *Bygget på verftet*: Austal Ships i Australia. Oppkalt etter Leonora Christina.

## Referanser

## Kilder
*Rederiets hjemmeside
*www.faergejournalen.dk
***Rønne Bogen** samlet af Emil Ruge og Iver Madsen, Colbergs Boghandel (Rønne) 1952 sider 53-66
*Muntlige beretninger fra nålevende bornholmere (2006)